La companyia Acteonia Teatre representarà l'obra ‘La Madonna del Papa Borja’
06 de maig 2019

![](/media/bi1l22h5/89_c_papa-borja.jpg)  

  

El dissabte 11 i diumenge 12 de maig a les 20 h es representarà l'obra de teatre _La Madonna del Papa Borja_ per la companyia Acteonia Teatre. L'obra, en castellà, tindrà lloc en el Centre Cultural Mario Monreal de Sagunt amb una durada de 90 minuts i un preu de 9 euros. Este esdeveniment compta amb la col·laboració de l'Ajuntament de Sagunt i de l'Ajuntament de Canet d'en Berenguer.

  

_La Madonna del Papa Borja_ és un provocador thriller feminista, una amarga reflexió sobre la corrupció, el fanatisme i l'amour fou, una esborronadora epopeia històrica i una reivindicació del paper de la dona en la història. Tot això amb el rerefons d'una trama increïble, basada en fets i personatges reals, del més controvertit de tots els Papes de Roma, el valencià Rodrigo de Borja.

  

L'obra narra com Vannozza Cattanei, la maquiavèl·lica madonna de Rodrigo Borja, el Papa Alexandre VI, i mare dels seus quatre fills, ha perdut l'amor del Sant Pare qui, complits ja els seixanta anys, s'ha enamorat de la jove de dènou Giulia Farnese, la dona més bella d'Itàlia, per qui és correspost. Són temps turbulents i el Papa regna com un monarca implacable, amb mà de ferro, envoltat de fastuosos luxes, sobre els Estats Pontificis i el Vaticà. Mentrestant, a Florència, el frare Girolamo Savonarola, fart de la corrupció de l'Església Catòlica, enarbora la bandera de la República de Déu i s'enfronta al poder de Roma entre intrigues palatines, salvatges lluites pel poder i amors estripats.

  

_La Madonna del Papa Borja_ és una obra de teatre escrita per Albert Forment i interpretada per Grazia Hernández, Toni Llorens, Paqui Rondán i Jaime Vicedo. Esta dirigida i produïda per Acteonica Teatre.

  

*   [](http://www.facebook.com/sharer.php?u=https://aytosagunto.es/va/actualitat/la-companyia-acteonia-teatre-representara-l-obra-la-madonna-del-papa-borja/ "Facebook")
*   [](http://twitter.com/share?url=https://aytosagunto.es/va/actualitat/la-companyia-acteonia-teatre-representara-l-obra-la-madonna-del-papa-borja/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-companyia-acteonia-teatre-representara-l-obra-la-madonna-del-papa-borja/ "Linked In")
*   [](mailto:?body=https://aytosagunto.es/va/actualitat/la-companyia-acteonia-teatre-representara-l-obra-la-madonna-del-papa-borja/)